UBERA ARANZETA (EH Bildu, 2014-05-30):
Gaietaz interesatzen baldin bagara, interesatzen garelako. Ez bagara interesatzen, ez garelako interesatzen.
Ez dakit noiz asmatuko dugun, Darpón jauna, zurekin. Poztuko naiz egunen baten proposamen bat ekartzen baldin badut eta adosten baldin badugu. Mahai gainean duzu makina bat.
Ni ez naiz hemen inoren izenean hitz egitera etorri, ez sindikatuen izenean, ez inoren izenean. Ni hona EH Bilduren izenean etorri naiz hitz egitera eta iritzi propioarekin.
Guk argi eta garbi esan dugu  - eta lehenengo txandan ere argi esan dizut - , Lanbide garapenaren eredua ez dut defendatuko eta ez naiz hori defendatzera etorri. Baina ez dudana defendatuko da besteen murrizketa bat, zeren eta horretaz ari gara hitz egiten argi eta garbi hitz eginda. Eta edozein argudioekin.
Eta irakurri ditut ebazpen guztiak, egin didazun errelato guztia zehatz-mehatz ezagutzen dut. Zehatz-mehatz, 558. ebazpenean maiatzean ebatzi duzuena, zehatz-mehatz ezagutzen dut bertan jaso dituzuen legeak, argudio ekonomiko guztiak, aitzakiak direnak. Aitzakiak berriro ere langileen gain beste murrizketa bat egiteko, zeren eta horretaz ari gara finean hitz egiten.
Eta noski, ebazpen hori orain arte 2011koa, ebatzi gabe zegoela, suspentsoan zegoela. Badakigu baina zain geuden, konfidantza geneukalako Gobernu honek langileekiko kontsiderazio izango zuela eta ebatziko zuela.
Baina jakin genuenean horrela ez zela izango, kezkatu ginen zeren eta zer kasualitatea aurrekontu guztietan dirua dago azpiegituretarako, dirua dago inora ez doan tren batetarako baina ez dago dirurik interes publikoaren izenean langileen erosmen-ahalmena onuratzen duen neurrietarako.
Horretaz ari gara hitz egiten: Langile publikoen erosmen-ahalmenaz, horretaz ari gara hitz egiten. Ustez, langileak beraien lanean, egunerokotasunean, gustura egiteko, beraien lan baldintzak onak izateko, motibatuak izateko, horretarako sortu zen tresna baten inguruan.
Baina zer kasualitatea, orain tresna hori ez du balio eta erabiltzen dugun argudioa da krisia. Krisia? Mesedez, ez adarrik jo, nahikoa da. Etengabe adarra jotzen ari zarete Osakidetzako langile profesional guztiei, egunerokoan inplikatuta daudenak herritarrak artatzen.
Iruditzen zait arduraz jokatu beharko genukeela eta legeak, ikusten den bezala, que vale para un roto y para un descosido, balio dute komeni zaigunerako ikusten den bezala ebazpen honetan. Orduan, iruditzen zaigu, ez duela Osasun Sailak era serioan jokatu eta berriro ere, gustatu edo ez Darpón jauna, beste murrizketa bat eta enpleguarekin harreman zuzena dauka, zuzen-zuzena.
Orduan, guk eskatuko geniokeena da Osasun Sailari 2011ko deialdiaren suspentsioa bertan behera uzteko, 2011ko deialdia ebazteko, hartu zen konpromisoa betetzeko zeren eta paktuak egiten baldin badira eta akordioak ere betetzeko izango dira; ematen den hitza, betetzeko izango da. Bestela, akordioak zertarako? Gobernu honek zer sinesgarritasun edukiko du akordioak ez baldin baditu betetzen? Zertarako?
Eta 2015eko aurrekontuetan ebazpen horiek betetzeko diru-lerro bat sar dezake. Kendu Abiadura Handiko Trenaren diru-lerrotik poltsa bat eta beste toki batean jarri, hain sinplea. Iruditzen zait hor partida batzuk egon daitezkeela.
Eta eskatuko geniokeena da osasun arloko eta osasun mahai sektorialeko eragileekin, guztiekin, lanbide garapenaren inguruan, ereduaren inguruan, hausnarketa bat egitea sakona, iraunkorra eta ez momentuko irizpide subjetiboen baitan, batzutan suspendituko duguna, beste batzutan aplikatuko duguna, eta langileak egoera ezinegon batetan utziko ditugunak.
Besterik ez. Eskerrik asko.